CELEX: 32021D0044
Language: et
Date: 2021-01-19 00:00:00
Title: Komisjoni rakendusotsus (EL) 2021/44, 19. jaanuar 2021, seoses Itaaliale loa andmisega jätkata kuni 2024. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel reisijateveo puhul (teatavaks tehtud numbri C(2021) 71 all) (Ainult itaaliakeelne tekst on autentne)

21.1.2021   
               
               
                  ET
               
               
                  Euroopa Liidu Teataja
               
               
                  L 20/1
               
            
         KOMISJONI RAKENDUSOTSUS (EL) 2021/44,
         19. jaanuar 2021,
         seoses Itaaliale loa andmisega jätkata kuni 2024. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel reisijateveo puhul
         
            
               (teatavaks tehtud numbri C(2021) 71 all)
            
         
         (Ainult itaaliakeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artiklis 371 on sätestatud, et liikmesriigid, kes 1. jaanuaril 1978 vabastasid maksust selle direktiivi X lisa B osas nimetatud tehingud, võivad nende tehingute maksust vabastamist jätkata samal kuupäeval igas asjaomases liikmesriigis kehtinud tingimuste kohaselt. Kooskõlas määruse (EMÜ, Euratom) nr 1553/89 artikli 2 lõikega 2 võetakse neid tehinguid arvesse käibemaksu omavahendite baasi kindlaksmääramisel.
                  
               
                     (2)
                  
                  
                     Komisjoni rakendusotsusega (EL, Euratom) 2015/2190 (3) lubati Itaalial käibemaksu omavahendite baasi arvutamisel kasutada alates 1. jaanuarist 2015 kuni 31. detsembrini 2019 ligikaudseid arvestusi direktiivi 2006/112/EÜ X lisa B osa punktis 10 nimetatud reisijateveo ja muude tehingute puhul.
                  
               
                     (3)
                  
                  
                     2. aprilli 2019. aasta kirjas taotles Itaalia komisjonilt luba jätkata käibemaksupõhiste omavahendite baasi arvutamisel teatavate ligikaudsete arvestuste kasutamist. Eelkõige ei ole Itaalial võimalik direktiivi 2006/112/EÜ X lisa B osa punktis 10 nimetatud reisijateveo ja muude selles punktis nimetatud tehingute puhul täpselt välja arvutada käibemaksupõhiste omavahendite baasi. Arvestades kõnealuste tehingute mõju Itaalia käibemaksu omavahendite kogubaasile, tooksid arvutused tõenäoliselt kaasa põhjendamatu halduskulu. Itaalial on võimalik teha sellist liiki tehingute puhul arvutusi ligikaudsete arvestuste alusel. Seepärast tuleks Itaalial lubada jätkata ligikaudsete arvestuste kasutamist käibemaksupõhiste omavahendite baasi arvutamisel seoses direktiivi 2006/112/EÜ X lisa B osa punktis 10 nimetatud reisijateveo ja muude tehingutega.
                  
               
                     (4)
                  
                  
                     Läbipaistvuse ja õiguskindluse huvides on asjakohane loa kohaldatavust ajaliselt piirata,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käibemaksupõhiste omavahendite baasi arvutamisel lubatakse Itaalial alates 1. jaanuarist 2020 kuni 31. detsembrini 2024 kasutada ligikaudseid arvestusi direktiivi 2006/112/EÜ X lisa B osa punktis 10 nimetatud reisijateveo ja muude tehingute puhul.
         
         
            Artikkel 2
            Käesolev otsus on adresseeritud Itaalia Vabariigile.
         
         
            Brüssel, 19. jaanuar 2021
            
               
                  Komisjoni nimel
               
               
                  komisjoni liige
               
               Johannes HAHN
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 25. novembri 2015. aasta rakendusotsus (EL, Euratom) 2015/2190, millega lubatakse Itaalial kasutada käibemaksu omavahendite baasi arvutamisel teatavaid ligikaudseid arvestusi (ELT L 312, 27.11.2015, lk 24).